Publication: Magyar Közlöny
Issue: MK-1999-44 (Year: 1999, Number: 44)
Era: 1990-2004
Section: mondta ki. [58/1997. (XI. 5.) AB határozat, ABH 1997.
Paragraph Index: 418

1. a) Felül kell vizsgálni a minisztériumok által ellátott feladatokat és az általuk gyakorolt hatásköröket. A változatlanul szükséges miniszteriális feladatok közül arra kell törekedni, hogy minisztériumi szinten csak az ágazati stratégiai, szabályozási és az ellenőrző feladatok maradjanak. Az operatív feladatok közül a közigazgatási szolgáltató és információs feladatokat, valamint az egyedi hatósági jogköröket a minisztérium szervezetétől elkülönült önálló hatáskörű központi hivatalra, a területi kormányhivatalra, a tárca által irányított területi vagy helyi államigazgatási szervre, önkormányzati közigazgatási szervre, illetőleg a civil szféra szervezeteire kell bízni.

Source: https://magyarkozlony.hu/hivatalos-lapok/c685be0c36d668f59d1d490bd75f1474ec56ab0e/dokumentumok/8592da78f92fc9123fe77aae728b3f3463028726/letoltes